C 90/30

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 90/08)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”LUBERON”

PDO-FR-A0920-AM03

Tiedonannon päivämäärä: 14.12.2020

HYVÄKSYTYN MUUTOKSEN KUVAUS JA PERUSTELUT

1. Viinitarhan hoitaminen

Täsmennetään kemiallisen rikkakasvien torjunnan sekä istutuksen aikaisten katekalvojen kiellon edellytyksiä. Määräykset lisäämällä pyritään säilyttämään kasvupaikan perustavanlatuisen osatekijän muodostavat fyysisen ja biologisen kasvuympäristön ominaisuudet.

Tämä muutos ei vaikuta yhtenäiseen asiakirjaan.

2. Ilmoitusvelvollisuudet – pakkausilmoitus

Täsmennetään, että pakkausilmoitus lähetetään valvonnasta vastaavalle hyväksytylle viranomaiselle viimeistään kolmen työpäivän kuluttua pakkauspäivästä eikä ennen pakkaamista. Pakkaamattoman viinin kuluttajamyynnin yhteydessä ilmoitus myynnistä irtotavaran kuluttajalle lähetetään valvonnasta vastaavalle hyväksytylle viranomaiselle viimeistään kolmen työpäivän kuluttua varastostavientipäivästä.

Tämä muutos ei vaikuta yhtenäiseen asiakirjaan.

3. Valvontaelimiä koskevat tiedot

Valvontaelimiä koskeviksi tiedoiksi päivitetään CERTIPAQ-tarkastuslaitoksen yhteystiedot. Ulkopuolinen CERTIPAQ-laitos antaa kansallisen alkuperä- ja laatuinstituutin (INAO) valvonnassa takuut pätevyydestä, puolueettomuudesta ja riippumattomuudesta hyväksytyn tarkastussuunnitelman perusteella.

Muutos sisällytetään yhtenäisen asiakirjan kohtaan Yhteystiedot.

YHTENÄINEN ASIAKIRJA

1. Tuotteen nimi

Luberon

2. Maantieteellisen merkinnän tyyppi

SAN – Suojattu alkuperänimitys

3. RYpäletuotteiden luokat

1. Viini

4. VIINI(E)N KUVAUS

Roseeviini

Näiden viinien luonnollinen alkoholipitoisuus on vähintään 11,5 tilavuusprosenttia.

Viinien käymiskykyisten sokereiden pitoisuus on enintään 4 g/l.

Viinien kokonaisalkoholipitoisuus saa olla väkevöinnin jälkeen enintään 13 tilavuusprosenttia.

Viinit valmistetaan vähintään kahden lajikkeen sekoituksesta.

Roseeviinit muodostavat yhteyden Rhônen viinitarhojen ja välimerellisten, jopa provencelaisten vaikutteiden välille. Raikkaina ja hedelmäisinä niissä havaitaan usein eksoottisten hedelmien aromeja, joita eloisan viinin tasapainoisuus entisestään korostaa.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus milliekvivalentteina litrassa Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Punaviini

Näiden viinien luonnollinen alkoholipitoisuus on vähintään 12 tilavuusprosenttia.

Väkevöinnin jälkeen viinien kokonaisalkoholipitoisuus saa olla enintään 13,5 %.

Viinien käymiskykyisten sokereiden pitoisuus on enintään 4 g/l, kun niiden alkoholipitoisuus on yli 14 tilavuusprosenttia, ja enintään 3 g/l, kun niiden alkoholipitoisuus on pienempi kuin 14 tilavuusprosenttia.

Omenahappopitoisuus on alle 0,4 grammaa litraa kohden pakkaamisvaiheessa.

Viinit valmistetaan vähintään kahden lajikkeen sekoituksesta.

Punaviinit ovat tasapainoisia ja makupaletiltaan hedelmäisiä, vallitsevina ovat muun muassa tuoreet marjat, kuten mustaherukka.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus milliekvivalentteina litrassa Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Valkoviini

Näiden viinien luonnollinen alkoholipitoisuus on vähintään 11,5 tilavuusprosenttia.

Viinien kokonaisalkoholipitoisuus saa olla väkevöinnin jälkeen enintään 13 tilavuusprosenttia.

Viinien käymiskykyisten sokereiden pitoisuus on enintään 4 g/l.

Viinit valmistetaan vähintään kahden lajikkeen sekoituksesta.

Valkoviinit ovat notkeita ja aromaattisia, ja niissä esiintyy usein sitrushedelmiin vivahtavia sävyjä. Viinien raikkaus ja pyöreys ovat tasapainossa, mikä korostaa niiden mineraalisuutta.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus milliekvivalentteina litrassa Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Erityiset viininvalmistusmenetelmät

Erityinen viininvalmistusmenetelmä

— Roseeviinien valmistuksessa viininvalmistajan on sallittua käyttää viininvalmistukseen tarkoitettua hiiltä, mutta yksinomaan puristemehussa. Sitä saa käyttää enintään 20 prosentissa viinin kokonaismäärästä, jonka asianomainen toimija on kyseessä olevasta rypälesadosta valmistanut.

Etäisyys ja leikkaus

Leikkaussäännöt

— Kullakin köynnöksellä on enintään 2,50 neliömetriä maa-alaa. Tämä ala on saatu kertomalla rivien väliset etäisyydet rivillä olevien köynnösten välisellä etäisyydellä;

— Rivien välinen etäisyys saa olla enintään 2,50 metriä;

— Samalla rivillä olevien köynnösten välinen etäisyys on 0,80–1,20 metriä.

Viiniköynnökset leikataan seuraavasti:

— joko matalaleikkauksena (maljamaisella tai Royat-leikkauksella), jolloin köynnökseen jätetään enintään kuusi kannusta, ja kussakin kannusversossa on enintään kaksi silmua;

— tai juoksijaleikkauksena (Guyot simple), jolloin köynnökseen jätetään enintään kuusi silmua satoversoon ja yksi kannusverso, jossa on enintään kaksi silmua.

Kastelu

Kastelukäytäntö

Keinokastelu voidaan sallia.

b. Enimmäistuotokset

66 hehtolitraa/ha

6. Rajattu maantieteellinen alue

Rypäleet on korjattava ja viiniytettävä ja viini on valmistettava seuraavissa Vauclusen departementissa sijaitsevissa kunnissa: Ansouis, Apt, La Bastide-des-Jourdans, La Bastidonne, Beaumont-de-Pertuis, Bonnieux, Cabrières-d'Aigues, Cadenet, Castellet, Cheval-Blanc, Cucuron, Goult, Grambois, Lacoste, Lauris, Lourmarin, Maubec, Ménerbes, Mérindol, Mirabeau, La Motte-d'Aigues, Oppède, Pertuis, Peypin-d'Aigues, Puget-sur-Durance, Puyvert, Robion, Saignon, Saint-Martin-de-Castillon, Saint-Martin-de-la-Brasque, Sannes, Les Taillades, La Tour-d'Aigues, Vaugines, Villelaure, Vitrolles-en-Luberon.

7. Pääasiallinen rypälelajike (pääasialliset rypälelajikkeet)

Bourboulenc B – Doucillon blanc

Carignan N

Cinsaut N – Cinsault

Clairette B

Grenache N

Grenache blanc V

Marsanne B

Marselan N

Mourvèdre N – Monastrell

Roussanne B

Syrah N – Shiraz

Ugni Blanc V

Vermentino B – Rolle

Viognier B

8. Yhteyden/yhteyksien kuvaus

Maantieteellinen alue muodostaa huomattavan yhtenäisen yksikön Luberonin kalkkimassiivin ympärillä. Alue sijoittuu Rhônen laakson viinitarhojen muodostaman kokonaisuuden sisään ja rajoittuu pohjoisessa Apt-joen laaksoon tarkistetun alkuperänimityksen ”Ventoux” rajalla, etelässä Durance-joen laaksoon, idässä Alpes-de-Haute-Provencen departementtiin ja lännessä Vauclusen tasankoon.

Korkeiden kalkkimassiivien kupeilla tai juurella viiniköynnöksiä istutetaan viljelylohkoille, joiden maaperään päätynyt kalkkisora suosii laadukkaiden rypäleiden tuotantoa edistämällä maan lämpenemistä ja veden johtumista.

Välimerellinen ilmasto on suotuisa rypäleiden kypsymiselle kesäisen lämpötilan ja auringonpaisteen ansiosta, sillä sokerit ja polyfenolit kertyvät hedelmiin silloin. Pilvet hajottavan tuulen ansiosta viiniköynnökset varjeltuvat suhteellisen hyvin sienitaudeilta. Myös valoisuudella on tärkeä merkitys aromiaineiden esiasteiden kehityksen edistämisessä. Alue avautuu idässä Alppien vaikutukselle, ja sille ovat niin ikään leimallista päivä- ja yölämpötilojen suuri vaihtelu. Varsinkin rypäleiden kypsyttyä vaihteluväli vaikuttaa suoraan viinien tasapainoisuuteen, sillä se mahdollistaa polyfenolien hitaan kehittymisen ja tekee viineistä pyöreitä, raikkaan täyteläisiä ja tyylikkäitä.

Luberon-viinituottajat ovat jatkuvasti parannelleet keinoja, joilla tuotetaan laadukas sato hyvissä teknisissä olosuhteissa, niin viinitarhoilla laadukkaiden viinilajikkeiden osuuksien muokkaamisohjelmilla kuin viininvalmistuksessakin valmistusvälineiden nykyaikaistamisella.

”Luberon” vetää voimakkaasti puoleensa matkailijoita antikliinilaaksojensa, metsiensä, legendojensa ja linnojensa ansiosta. Matkailija kokee vuoriston olosuhteet ja elämänmuodon kulkiessaan viinitarhoista kukkulan huipulla sijaitseville kylille.

9. Olennaiset lisäedellytykset (pakkaaminen, merkinnät, muut vaatimukset)

Pienempi maantieteellinen yksikkö

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät säännökset

Edellytyksen kuvaus:

Tarkistetun alkuperänimityksen saaneiden viinien merkinnöissä voidaan täsmentää pienemmän maantieteellisen yksikön nimi seuraavin edellytyksin:

— Kyseessä on kiinteistörekisterialue.

— paikka on mainittu sadonkorjuuilmoituksessa.

Suurempi maantieteellinen yksikkö

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät säännökset

Edellytyksen kuvaus:

Tarkistetun alkuperänimityksen saaneiden viinien merkinnöissä voidaan täsmentää suurempi maantieteellinen yksikkö ”Vignobles de la Vallée du Rhône” asianomaisten eri edunvalvonta- ja hallintoelinten välillä allekirjoitetussa sopimuksessa määriteltyjen edellytysten mukaisesti.

Välittömässä läheisyydessä sijaitseva alue

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Alpes-de-Haute-Provencen departementti: Aubenas-les-Alpes, Banon, Céreste, Corbières, L'Hospitalet, Montfuron, Montjustin, Montsalier, Oppédette, Pierrevert, Redortiers, Reillanne, Revest-des-Brousses, Revest-du-Bion, La Rochegiron, Sainte-Croix-à-Lauze, Sainte-Tulle, Saumane, Simiane-la-Rotonde, Vachères, Villemus;

Bouches-du-Rhônen departementti: Alleins, Aureille, Barbentane, Cabannes, Charleval, Chateaurenard, Eygalières, Eyguières, Eyragues, Graveson, Jouques, Lamanon, Lambesc, Mallemort, Meyrargues, Molléges, Mouries, Noves, Orgon, Peyrolles-en-Provence, Plan-d'Orgon, Le Puy-Sainte-Reparade, Rognes, Rognonas, La Roque-d'Anthéron, Saint-Andiol, Saint-Cannat, Saint-Estève-Janson, Saint-Paul-Lez-Durance, Saint-Rémy-de-Provence, Senas, Vernègues, Verquières;

Varin departementti: Artigues, Ginasservis, Rians, Saint-Julien, La Verdière, Vinon-sur-Verdon;

Vauclusen departementti: Aurel, Auribeau, Avignon, Le Beaucet, Beaumettes, Bedoin, Blauvac, Buoux, Cabrières-d'Avignon, Caseneuve, Caumont-sur-Durance, Cavaillon, Châteauneuf-de-Gadagne, Crillon-le-Brave, Flassan, Fontaine-de-Vaucluse, Gargas, Gignac, Gordes, L'Isle-sur-la-Sorgue, Jonquerettes, Joucas, Lagarde-d'Apt, Lagnes, Lioux, Malemort-du-Comtat, Méthamis, Modène, Monieux, Morières-lès-Avignon, Mormoiron, Murs, Pernes-les-Fontaines, La Roque-sur-Pernes, Roussillon, Rustrel, Saint-Christol, Saint-Didier, Saint-Pantaléon, Saint-Pierre-de-Vassols, Saint-Saturnin-lès-Apt, Saint-Saturnin-lès-Avignon, Saint-Trinit, Sault, Saumane-de-Vaucluse, Sivergues, Le Thor, Velleron, Venasque, Viens, Villars, Villes-sur-Auzon.

Linkki eritelmään

http://info.agriculture.gouv.fr/gedei/site/bo-agri/document_administratif-91fe7e08-c446-42f8-97c8-c0eaef478f6e

(1) EUVL L 9, 11.1.2019, s. 2.